

|  |
| --- |
|  |
| **Všetkým záujemcom** |
|  |
|  |
|  |

Vec

Odpoveď na žiadosť o vysvetlenie SP č.2 k predmetu zákazky: **Servisná podpora PACS vrátane aktualizácie softvéru a archivácie dát, ktoré boli zhromaždené počas existencie súčasného systému a rozšírenie licencie na počet ročných vyšetrení** v súlade s § 48 zákona č. 343/2015 Z.z. Zákona o verejnom obstarávaní. Zákazka bola zverejnená vo vestníku verejného obstarávania Úradu pre verejné obstarávanie Bratislava č. 163/2025 zo dňa 13.08.2025, 13203 - MSS a v Úradnom vestníku Európskej únie 527201-2025 zo dňa 12.08.2025

Otázka č.1 k žiadosti o vysvetlenie SP č.2:

V zmysle článku VIII. bod 8.2. Zmluvy: „Cena je dojednaná ako paušálna mesačná úhrada a je konečná vrátane všetkých nákladov nevyhnutných na plnenie predmetu zákazky, udelenie licencií, cestovných nákladov, ubytovacích nákladov, nákladov na pripojenie a pod.“

V zmysle článku VIII. bod 8.3. Zmluvy: „Paušálna mesačná úhrada je stanovená vo výške ..........................bez DPH slovom:......................................),

sadzba DPH podľa platnej legislatívy: .............%, t.j. .......................................

........................................ s DPH (slovom: ....................................).“

V zmysle článku VIII. bod 8.4. Zmluvy: „Nárok na zaplatenie ceny za poskytovanie servisu vzniká vždy až po ukončení príslušného kalendárneho mesiaca, v ktorom bola servisná podpora poskytnutá. Dodávateľ bude vystavovať faktúru za poskytovanie servisu na mesačnej báze.“

Vo vzťahu k uvedenému je potrebné v prvom rade zdôrazniť, že predmetom Zmluvy je jednak poskytovanie služieb servisnej podpory Philips VUE PACS 12.2.8, vrátane aktualizácie softvéru a archivácie dát, ktoré boli zhromaždené počas existencie súčasného systému a zároveň aj rozšírenie licencie na 125 000 vyšetrení ročne, vrátane zabezpečenia funkčnosti, spoľahlivosti a dostupnosti systému podľa špecifikácie Prílohy č. 3 k tejto zmluve tak, ako sa to v konečnom dôsledku aj explicitne uvádza v článku III. bod 3.1. Zmluvy.

Uvedená skutočnosť však nie je žiadnym spôsobom reflektovaná práve v spôsobe úhrady ceny, resp. platobných podmienkach zakotvených v článku VIII. Zmluvy.

Dané naviac akcentuje fakt, že v samotnej cenovej ponuke (príloha č. 2 Zmluvy) je diferencovaná položka „Rozšírenie licencie na počet ročných vyšetrení (zo 75.000 na 125.000) ako položka pod poradovým číslom 1 s požadovaným množstvo MJ 1 a položka „Servisná podpora systému PACS Carestream podľa požiadaviek v Prílohe č.1. Opis predmetu zákazky“ ako položka pod poradovaným číslom 2 s požadovaným množstvom

MJ 60 mesiacov.

Navyše nemožno v tejto súvislosti opomenúť, že na rozdiel od poskytovania služieb servisnej podpory, ktoré predstavuje kontinuálnu činnosť, v prípade rozšírenia licencií ide o tzv. jednorazový akt, umožňujúci objednávateľovi využívať práva spojené s predmetnými licenciami, ktorý sa udeľuje na určité časové obdobie od účinnosti Zmluvy.

Aj z hľadiska rozdielnej povahy týchto plnení preto nie je objektívny dôvod na to, aby bola cena za poskytovanie služieb servisnej podpory a rozšírenia licencií kumulovaná do jednej paušálnej sumy.

Z uvedeného titulu teda navrhujeme úpravu článku VIII. bod 8.2. Zmluvy v nasledovnom znení: „Cena je dojednaná ako paušálna mesačná úhrada a je konečná vrátane všetkých nákladov nevyhnutných na plnenie predmetu zákazky, cestovných nákladov, ubytovacích nákladov, nákladov na pripojenie a pod, s výnimkou udelenia licencií, ktoré budú uhradené formou jednorazovej úhrady.“

Rovnako navrhujeme z uvedeného dôvodu aj úpravu článku VIII. bod 8.3. Zmluvy v nasledovnom znení: „Paušálna mesačná úhrada je stanovená vo výške ..........................bez DPH slovom:......................................), sadzba DPH podľa platnej legislatívy: .............%, t.j.

....................................... s DPH (slovom: ....................................). Jednorazová úhrada z titulu udelenia licencií je stanovená vo výške ..........................bez DPH slovom:......................................), sadzba DPH podľa platnej legislatívy: .............%, t.j. ....................................... s DPH (slovom: ....................................).“

Taktiež v dôsledku uvedeného navrhujeme aj úpravu článku VIII. bod 8.4. Zmluvy v nasledovnom znení: „Nárok na zaplatenie ceny za poskytovanie servisu vzniká vždy až po ukončení príslušného kalendárneho mesiaca, v ktorom bola servisná podpora poskytnutá. Dodávateľ bude vystavovať faktúru za poskytovanie servisu na mesačnej báze. Nárok na zaplatenie ceny za udelenie licencií vzniká dňom účinnosti tejto zmluvy, na základe vystavenej faktúry so splatnosťou 60 dní odo dňa účinnosti tejto zmluvy.“

Žiadame o vysvetlenie, či je takáto úprava pre Verejného obstarávateľa akceptovateľná alebo nie.

Odpoveď k otázke č.1 k žiadosti o vysvetlenie SP č.2:

Verejný obstarávateľ po dôkladnom zvážení pristúpil k úprave bodov 8.2, 8.3 a 8.4 Zmluvy o poskytovaní servisnej podpory.

Bod 8.2

Mení sa:

Cena je dojednaná ako paušálna mesačná úhrada a je konečná vrátane všetkých nákladov nevyhnutných na plnenie predmetu zákazky, udelenie licencií, cestovných nákladov, ubytovacích nákladov, nákladov na pripojenie a pod.

Mení sa na:

Cena je dojednaná ako paušálna mesačná úhrada a je konečná vrátane všetkých nákladov nevyhnutných na plnenie predmetu zákazky, ~~udelenia licencií,~~ cestovných nákladov, ubytovacích nákladov, nákladov na pripojenie a pod. okrem nákladov na licencie za rozšírenie počtu vyšetrení na 125 000 ročne.

Bod 8.3

Mení sa:

Paušálna mesačná úhrada je stanovená vo výške ..........................bez DPH slovom:......................................), sadzba DPH podľa platnej legislatívy: .............%, t.j. ....................................... s DPH (slovom: ....................................).

Mení sa na:

Cena za predmet plnenia zmluvy je nasledovná:

* + 1. Jednorázová odplata za rozšírenie licencií na 125 000 vyšetrení ročne je stanovená vo výške ..........................bez DPH slovom:......................................), sadzba DPH podľa platnej legislatívy: .............%, t.j. ....................................... s DPH (slovom: ....................................).
    2. Paušálna mesačná úhrada za poskytovanie servisu je stanovená vo výške ..........................bez DPH slovom:......................................), sadzba DPH podľa platnej legislatívy: .............%, t.j. ....................................... s DPH (slovom: ....................................).

Bod 8.4

Mení sa:

Nárok na zaplatenie ceny za poskytovanie servisu vzniká vždy až po ukončení príslušného kalendárneho mesiaca, v ktorom bola servisná podpora poskytnutá. Dodávateľ bude vystavovať faktúru za poskytovanie servisu na mesačnej báze.

Mení sa na:

Nárok na zaplatenie ceny za rozšírenie licencie vzniká po dodaní licencií. Nárok na zaplatenie ceny za poskytovanie servisu vzniká vždy až po ukončení príslušného kalendárneho mesiaca, v ktorom bola servisná podpora poskytnutá. Dodávateľ bude vystavovať faktúru za poskytovanie servisu na mesačnej báze.

Otázka č.2 k žiadosti o vysvetlenie SP č.2:

Podľa článku VIII. bod 8.12 Zmluvy: „Dodávateľ predloží do 3. dňa nasledujúceho mesiaca objednávateľovi výkaz servisných prác za predchádzajúci mesiac a odsúhlasí si ho s objednávateľom. Objednávateľom odsúhlasený výkaz servisných prác podľa predchádzajúcej vety je podkladom pre vystavenie faktúry podľa bodu 8.13 tohto ustanovenia.“

Podľa článku VIII. bod 8.13 Zmluvy: „Dodávateľ doručí faktúru objednávateľovi spolu s prílohami najneskôr do 4 pracovných dní po dodaní služby, najneskôr však do 5. pracovného dňa mesiaca, nasledujúceho po mesiaci, za ktorý sa faktúra vystavuje..“

Podľa článku VIII. bod 8.16 Zmluvy: „Lehota splatnosti faktúr je 60 dní odo dňa nasledujúceho po dni dodania plnenia podľa tejto zmluvy. Za deň dodania plnenia sa považuje posledný deň v kalendárnom mesiaci, za ktorý sa faktúra vystavuje. Platby budú realizované bezhotovostným platobným prevodom.“

V nadväznosti na bod 1) tejto žiadosti sa domnievame, že nutnosť diferenciácie ceny za poskytovanie služieb servisnej podpory a ceny rozšírenia licencií rezultuje aj do nevyhnutnosti úpravy samotného spôsobu fakturácie, ako aj obsahových náležitostí faktúry, v prípade fakturácie ceny za rozšírenie licencií.

Z uvedeného dôvodu navrhujeme úpravu článku VIII. bod 8.12. Zmluvy v nasledovnom znení: „Dodávateľ doručí faktúru objednávateľovi spolu s prílohami najneskôr do 4 pracovných dní po dodaní služby, najneskôr však do 5. pracovného dňa mesiaca, nasledujúceho po mesiaci, za ktorý sa faktúra vystavuje. Uvedené neplatí pre faktúru vo vzťahu k jednorazovej cene z titulu udelenia licencií.“

Zároveň navrhujeme aj úpravu článku VIII. bod 8.13. Zmluvy v nasledovnom znení: „Každá faktúra musí byť vystavená v súlade s platnými právnymi predpismi, musí obsahovať všetky náležitosti účtovného a daňového dokladu v súlade s platnou legislatívou Slovenskej republiky. Okrem toho musí faktúra obsahovať aj odkaz na číslo tejto zmluvy a jej prílohou musí byť zoznam vykonaného servisu spolu s popisom vykonaných činností, dátumom ich vykonania; uvedené sa nevzťahuje na faktúru vo vzťahu k jednorazovej cene z titulu udelenia licencií.“

Taktiež navrhujeme aj úpravu článku VIII. bod 8.16. Zmluvy v nasledovnom znení: „Lehota splatnosti faktúr je 60 dní odo dňa nasledujúceho po dni dodania plnenia podľa tejto zmluvy; uvedené sa nevzťahuje na faktúru vo vzťahu k jednorazovej cene z titulu udelenia licencií. Za deň dodania plnenia sa považuje posledný deň v kalendárnom mesiaci, za ktorý sa faktúra vystavuje. Platby budú realizované bezhotovostným platobným prevodom.“

Žiadame o vysvetlenie, či je takáto úprava pre Verejného obstarávateľa akceptovateľná alebo nie.

Odpoveď k otázke č.2 k žiadosti o vysvetlenie SP č.2:

Verejný obstarávateľ po dôkladnom zvážení pristúpil k úprave bodov 8.13, 8.14 a 8.16 Zmluvy o poskytovaní servisnej podpory.

Bod 8.13

Mení sa:

Dodávateľ doručí faktúru objednávateľovi spolu s prílohami najneskôr do 4 pracovných dní po dodaní služby, najneskôr však do 5. pracovného dňa mesiaca, nasledujúceho po mesiaci, za ktorý sa faktúra vystavuje.

Mení sa na:

Dodávateľ doručí faktúru objednávateľovi spolu s prílohami najneskôr do 4 pracovných dní po dodaní služby, najneskôr však do 5. pracovného dňa mesiaca, nasledujúceho po mesiaci, za ktorý sa faktúra vystavuje. Uvedené neplatí pre faktúru vo vzťahu k jednorazovej odplate za rozšírenie licencií.

Bod 8.14

Mení sa:

Každá faktúra musí byť vystavená v súlade s platnými právnymi predpismi, musí obsahovať všetky náležitosti účtovného a daňového dokladu v súlade s platnou legislatívou Slovenskej republiky. Okrem toho musí faktúra obsahovať aj odkaz na číslo tejto zmluvy a jej prílohou musí byť zoznam vykonaného servisu spolu s popisom vykonaných činností, dátumom ich vykonania.

Mení sa na:

Každá faktúra musí byť vystavená v súlade s platnými právnymi predpismi, musí obsahovať všetky náležitosti účtovného a daňového dokladu v súlade s platnou legislatívou Slovenskej republiky. Okrem toho musí faktúra obsahovať aj odkaz na číslo tejto zmluvy a jej prílohou musí byť zoznam vykonaného servisu resp. zoznam udelených licencií spolu s popisom vykonaných činností, dátumom ich vykonania.

Bod 8.16

Mení sa:

Lehota splatnosti faktúr je 60 dní odo dňa nasledujúceho po dni dodania plnenia podľa tejto zmluvy. Za deň dodania plnenia sa považuje posledný deň v kalendárnom mesiaci, za ktorý sa faktúra vystavuje. Platby budú realizované bezhotovostným platobným prevodom.

Mení sa na:

Lehota splatnosti faktúr je 60 dní odo dňa nasledujúceho po dni dodania plnenia podľa tejto zmluvy. Za deň dodania plnenia sa považuje posledný deň v kalendárnom mesiaci, za ktorý sa faktúra vystavuje uvedené sa nevzťahuje na dodanie licencií. Platby budú realizované bezhotovostným platobným prevodom.

**Vyššie uvedené doplnenia sú vyznačené farebne a sú uvedené v Súťažných podkladoch časť F – Obchodné podmienky a v editovateľnej forme Zmluvy poskytovanie servisnej podpory**.

**Verejný obstarávateľ má za to, že na základe vyššie uvedených odpovedí, nedochádza k podstatnej zmene v súťažných podkladoch, a preto termín na predkladanie ponúk ostáva nezmenený.**

Inštitút vysvetlenia súťažných podkladov v zmysle § 48 ZVO ako vyplýva zo samotného označenia, slúži na vysvetlenie, objasnenie alebo spresnenie súťažných podkladov zadaných verejným obstarávateľom v procese verejného obstarávania.